pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางเริ่มให้ส่วนราชการหักเงินชำระหนี้ กยศ. ตั้งแต่ 1 ธ.ค. 61
วันพฤหัสบดีที่ 11 ตุลาคม 2561
กรมบัญชีกลางเริ่มให้ส่วนราชการหักเงินชําระหนี้ กยศ. ตั้งแต่ 1 ธ.ค. 61
กรมบัญชีกลางแจ้งให้ส่วนราชการเตรียมดําเนินการหักเงินของข้าราชการและลูกจ้างประจําที่เป็นลูกหนี้ กยศ. ผ่านระบบจ่ายตรงเงินเดือนฯ เพื่อชําระเงินคืน กยศ. เริ่มตั้งแต่วันที่ 1 ธันวาคม 2561 เป็นต้นไป
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ตั้งแต่เดือนกรกฎาคม 2561 ที่ผ่านมา กรมบัญชีกลางได้เริ่มเป็นหน่วยงานนําร่องในการหักเงินเดือนของข้าราชการและลูกจ้างประจํา ผ่านระบบจ่ายตรงเงินเดือนและค่าจ้างประจําของกรมบัญชีกลาง เพื่อชําระหนี้เงินกู้ยืมคืนให้แก่กองทุนเงินให้กู้ยืมเพื่อการศึกษา (กยศ.) ซึ่งขณะนี้ระบบดังกล่าวมีความพร้อมในการรับข้อมูลลูกหนี้และสามารถหักเงินเดือนของลูกหนี้ กยศ. จํานวนกว่า 1.6 แสนราย จากส่วนราชการทั้ง 225 แห่งทั่วประเทศ
ทั้งนี้ กรมบัญชีกลางได้แจ้งให้ส่วนราชการที่เข้าร่วมโครงการจ่ายเงินเข้าบัญชีเงินฝากธนาคารของข้าราชการและลูกจ้างประจําโดยตรงทุกแห่ง เตรียมดําเนินการหักเงินเดือนหรือค่าจ้างประจําของผู้ที่กู้ยืม กยศ. ภายในหน่วยงานของตนก่อนโอนเงินเข้าบัญชีเงินฝากธนาคารของแต่ละคนต่อไป โดยจะเริ่มหักเงินเพื่อชําระหนี้ กยศ. ตั้งแต่วันที่ 1 ธันวาคม 2561 เป็นต้นไป
กรมบัญชีกลาง และ กยศ. ได้ประสานความร่วมมือกันในการกําหนดแนวทางปฏิบัติ และพัฒนาระบบการจ่ายตรงเงินเดือนให้เป็นไปในแนวทางเดียวกัน มีการหักเงินและจ่ายเงินให้แต่ละคนได้อย่างถูกต้อง นอกจากการดําเนินการเรื่องนี้จะช่วยสนับสนุนให้การปฏิบัติงานของ กยศ. บรรลุวัตถุประสงค์ตามภารกิจที่กําหนดไว้แล้ว ยังช่วยเพิ่มโอกาสทางการศึกษาให้กับเด็กไทยได้ยั่งยืนขึ้น
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  26 กุมภาพันธ์ 2562
วันอังคารที่ 26 กุมภาพันธ์ 2562
สรุปข่าวการประชุมคณะรัฐมนตรี  26 กุมภาพันธ์ 2562
นายกรัฐมนตรีเป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-ผู้บริหารกระทรวงดิจิทัลฯ เยี่ยมชมท่าเรืออัจฉริยะ @ แหลมฉบัง
วันจันทร์ที่ 11 กุมภาพันธ์ 2562
ผู้บริหารกระทรวงดิจิทัลฯ เยี่ยมชมท่าเรืออัจฉริยะ @ แหลมฉบัง
ผู้บริหารกระทรวงดิจิทัลฯ เยี่ยมชมท่าเรืออัจฉริยะ @ แหลมฉบัง
p.p1 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-align: center; text-indent: 36.0px; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
นางวรรณพร เทพหัสดิน ณ อยุธยา รองปลัดกระทรวงดิจิทัลเพื่อเศรษฐกิจและสังคม (ดีอี) นายชุนณ์ลพัทธ์ ศรีภาเพลิน ผู้ช่วยผู้อํานวยการกองบริหารงานทั่วไป ท่าเรือแหลมฉบัง และนายวิศิษฐ์ เพชรชูพงษ์ ผู้อํานวยการฝ่ายกิจการของสํานักงาน สํานักงานส่งเสริมเศรษฐกิจดิจิทัล (ดีป้า) นําสื่อมวลชนเยี่ยมชมโครงการระบบท่าเรืออัจฉริยะ (Smart Port System) ซึ่งดีป้า ได้ลงนามความร่วมมือกับการท่าเรือแห่งประเทศไทย (กทท.) สนับสนุนด้านเงินทุนและเทคโนโลยีเพื่อยกระดับมาตรฐานการบริหารจัดการท่าเรือแหลมฉบัง สู่การเป็นท่าเรืออัจฉริยะหรือ Smart Port แห่งแรกของประเทศ โดยจะบูรณาการข้อมูลต่างๆ ที่เกี่ยวกับการส่งออกนําเข้าผ่านท่าเรือแหลมฉบัง ซึ่งเป็นประตูหลัก (Main Gate) ของสินค้าส่งออกนําเข้าของเขตพัฒนาพิเศษภาคตะวันออก (EEC) อาทิ ตารางเรือเข้าออก ตารางเวลาตู้คอนเทนเนอร์ส่งออกนําเข้า รายการตู้คอนเทนเนอร์ที่มีการนําส่ง รับ และคงค้างในแต่ละท่าเรือเอกชน รายการและระยะเวลาเข้าออกของรถบรรทุกคอนเทนเนอร์ เป็นต้น เพื่อช่วยให้ทุกภาคส่วนที่เกี่ยวข้องสามารถพยากรณ์และบริหารจัดการโลจิสติกส์ในบริเวณท่าเรือแหลมฉบังได้อย่างมีประสิทธิภาพมากยิ่งขึ้น เพื่อผลักดันประเทศสู่การเป็นไทยแลนด์ 4.0 ต่อไป
*****************
รัฐบาลไทย-ข่าวทำเนียบรัฐบาล-แรงงาน ขับเคลื่อนความปลอดภัยฯในเหมืองแม่เมาะ จ.ลำปาง
วันศุกร์ที่ 1 มีนาคม 2562
แรงงาน ขับเคลื่อนความปลอดภัยฯในเหมืองแม่เมาะ จ.ลําปาง
กรมสวัสดิการและคุ้มครองแรงงาน บูรณาการความร่วมมือกับจังหวัดลําปางและการไฟฟ้า
ฝ่ายผลิตแห่งประเทศไทย ขับเคลื่อนความปลอดภัยในการทํางานในเหมืองแม่เมาะ มุ่งคุ้มครองความปลอดภัยคนทํางานอย่างทั่วถึง
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน (กสร.) กล่าวภายหลังเป็นสักขีพยาน
ในพิธีลงนามบันทึกข้อตกลงความร่วมมือการรณรงค์ลดอุบัติเหตุและโรคจากการทํางานระหว่างจังหวัดลําปาง การไฟฟ้าฝ่ายผลิตแห่งประเทศไทย เหมืองแม่เมาะ ผู้รับจ้าง และผู้รับจ้างช่วงของการไฟฟ้าฝ่ายผลิตแห่งประเทศไทย เหมืองแม่เมาะ จังหวัดลําปาง วันที่ 1 มีนาคม 2562 ว่า กระทรวงแรงงาน ได้กําหนดให้การขับเคลื่อน ความปลอดภัยและอาชีวอนามัยของประเทศไทยหรือ Safety Thailand เป็นนโยบายเร่งด่วน ด้วยการตรวจบังคับใช้กฎหมาย ควบคู่ไปกับการบูรณาการความร่วมมือกับทุกภาคส่วนในการสร้างจิตสํานึกเพื่อให้เกิดเป็นวัฒนธรรมความปลอดภัยแก่ผู้เกี่ยวข้องและประชาชนทั่วไป ที่ผ่านมาได้มีการบูรณาการกับหน่วยงานภาครัฐและองค์กรภาคเอกชน เช่น กระทรวงมหาดไทย กระทรวงคมนาคม กระทรวงสาธารณสุข สภาอุตสาหกรรมแห่งประเทศไทย สภาหอการค้าไทย เป็นต้น
นายวิวัฒน์ กล่าวเพิ่มเติมว่า ในวันนี้ (1 มี.ค.62) กรมสวัสดิการและคุ้มครองแรงงาน โดยสํานักงานสวัสดิการและคุ้มครองแรงงานจังหวัดลําปาง ได้ประสานความร่วมมือกับจังหวัดลําปางโดยรองผู้ว่าราชการจังหวัด ผู้บริหารการไฟฟ้าฝ่ายผลิตแห่งประเทศไทยเหมืองแม่เมาะ ผู้ประกอบการที่รับจ้างดําเนินการในพื้นที่เหมืองแม่เมาะในการลงนามความร่วมมือการรณรงค์ลดอุบัติเหตุและโรคจากการทํางาน ซึ่งเป็นการขยายความร่วมมือในการขับเคลื่อนนโยบาย Safety Thailand ตามกลไกประชารัฐซึ่งไม่เพียงแต่จะส่งผลให้พนักงาน ลูกจ้างของการไฟฟ้าฝ่ายผลิตแห่งประเทศไทยเหมืองแม่เมาะ จํานวน 1,564 คน ตลอดจนลูกจ้างของผู้รับเหมา ผู้รับเหมาช่วงจํานวน 30 แห่ง มีลูกจ้าง 3,028 คน รวมทั้งสิ้น 4,690 คน ที่เข้ามาปฏิบัติในพื้นที่ดังกล่าวมีความปลอดภัย ปราศจากอันตรายและโรคจากการทํางานแล้ว ความร่วมมือดังกล่าวจะเป็นต้นแบบของการบริหารจัดการด้านความปลอดภัยในการทํางานร่วมกันระหว่างภาครัฐ รัฐวิสาหกิจ และเอกชน อีกทั้งเป็นการแสดงให้เห็นถึงความตระหนักด้านความรับผิดชอบทางสังคมด้านแรงงานในการดําเนินกิจการของภาครัฐ รวมไปถึงภาคเอกชนที่เป็นห่วงโซ่อุปทานอันได้แก่ ผู้รับเหมา ผู้รับจ้างช่วงด้วย ซึ่งการดําเนินการทั้งหมดดังกล่าวจะนําไปสู่การลดอัตราการประสบอันตรายและก่อให้เกิดวัฒนธรรมในเชิงป้องกันเพื่อให้แรงงาน มีคุณภาพชีวิตและสุขภาพที่ดีต่อไป
รัฐบาลไทย-ข่าวทำเนียบรัฐบาล-15 ปี กระทรวงทรัพยากรธรรมชาติและสิ่งแวดล้อม โดยเน้นการมีส่วนร่วม เพื่อคุณภาพชีวิตที่ดี
วันจันทร์ที่ 2 ตุลาคม 2560
15 ปี กระทรวงทรัพยากรธรรมชาติและสิ่งแวดล้อม โดยเน้นการมีส่วนร่วม เพื่อคุณภาพชีวิตที่ดี
กระทรวงทรัพยากรธรรมชาติและสิ่งแวดล้อม จัดงานวันคล้ายวันสถาปนากระทรวงทรัพยากรธรรมชาติและสิ่งแวดล้อม ครบรอบ 15 ปี
กระทรวงทรัพยากรธรรมชาติและสิ่งแวดล้อม จัดงานวันคล้ายวันสถาปนากระทรวงทรัพยากรธรรมชาติและสิ่งแวดล้อม ครบรอบ 15 ปี โดยในวันนี้ (2 ตุลาคม 2560) เวลา 07.30 น. พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยผู้บริหารและเจ้าหน้าที่กระทรวงฯ สักการะพระพุทธสยัมภู พระประจํากระทรวงฯ และบูชาพระภูมิสิ่งศักดิ์สิทธิ์ประจํากระทรวงทรัพยากรธรรมชาติและสิ่งแวดล้อม ณ บริเวณหน้าอาคารกรมควบคุมมลพิษ จากนั้นประกอบพิธีทางพุทธศาสนา โดยนิมนต์พระสงฆ์จากวัดแก้วฟ้าจุฬามณี สวดเจริญพระพุทธมนต์เพื่อความเป็นสิริมงคลเนื่องในโอกาสวันคล้ายวันสถาปนากระทรวงทรัพยากรธรรมชาติและสิ่งแวดล้อม ครบรอบ 15 ปี ณ ห้องประชุมศักดิ์สิทธิ์ ตรีเดช ชั้น 2 อาคารกรมควบคุมมลพิษ กระทรวงทรัพยากรธรรมชาติและสิ่งแวดล้อม ในโอกาสนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ให้โอวาทและมอบนโยบายการปฏิบัติงานในปีงบประมาณ พ.ศ. 2561 ดังนี้ 1. การปฏิบัติงานต้องปฏิบัติด้วยความเข้มแข็งเพื่อนําไปสู่การปฏิรูปประเทศตามแผนยุทธศาสตร์ชาติในแต่ละด้าน 2. การบริหารจัดการข้อมูลที่เกี่ยวข้องกับกระทรวงฯ ให้บริหารจัดการให้เกิดประโยชน์สูงสุด 3. การปฏิบัติหน้าที่ของกระทรวงฯ ในเรื่องเกี่ยวกับการอนุรักษ์ทรัพยากรธรรมชาติและสิ่งแวดล้อม จะต้องปฏิบัติงานโดยคํานึกถึงประโยชน์และความสุขของประชาชน 4. การบริหารงานทรัพยากรบุคคล ให้น้อมนําแนวพระราชดํารัสของพระบาทสมเด็จพระปรมินทร มหาภูมิพลอดุลยเดช ในเรื่องการคัดเลือกคนดีเข้าสู่ตําแหน่งที่เหมาะสม มาเป็นแนวทางในการปฏิบัติ
รัฐบาลไทย-ข่าวทำเนียบรัฐบาล-ผู้เสียหายกรณีตกเป็นแพะ เข้าแสดงความขอบคุณต่อ รมว.ยุติธรรม
วันอังคารที่ 30 พฤษภาคม 2560
ผู้เสียหายกรณีตกเป็นแพะ เข้าแสดงความขอบคุณต่อ รมว.ยุติธรรม
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ให้การต้อนรับนายธวัชชัย  รัตนศรี และผู้ที่เกี่ยวข้องเข้าพบเพื่อกล่าวแสดงความขอบคุณที่กระทรวงยุติธรรมให้ความช่วยเหลือ กรณีตกเป็นแพะในคดีร่วมกันฆ่าผู้อื่นโดยไตร่ตรองไว้ก่อน เมื่อ ปี พ.ศ. ๒๕๕๓
เมื่อวันจันทร์ที่ ๒๙ พฤษภาคม ๒๕๖๐ เวลา ๑๒.๐๐ น.
ณ ห้องรับรองกระทรวงยุติธรรม ชั้น ๒ ศูนย์ราชการเฉลิมพระเกียรติฯ กรุงเทพฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ให้การต้อนรับนายธวัชชัย รัตนศรี และผู้ที่เกี่ยวข้อง
เข้าพบเพื่อกล่าวแสดงความขอบคุณที่กระทรวงยุติธรรมให้ความช่วยเหลือ
กรณีตกเป็นแพะในคดีร่วมกันฆ่าผู้อื่นโดยไตร่ตรองไว้ก่อน เมื่อ ปี พ.ศ. ๒๕๕๓
จนกระทั่งศาลฎีกาพิพากษายกฟ้อง และได้รับการปล่อยตัวจากเรือนจํากลางพิษณุโลก
ทั้งนี้ รัฐมนตรีว่าการกระทรวงยุติธรรม ได้กล่าวขอบคุณ ผู้ที่มีส่วนช่วยเหลือในกรณีดังกล่าว
พร้อมทั้งเน้นย้ําว่า กระทรวงยุติธรรมพร้อมที่จะให้การดูแล ช่วยเหลือประชาชน
ที่ไม่ได้รับความเป็นธรรมให้ดีที่สุด
รวมทั้งจะปรับปรุงกลไกการให้ความช่วยเหลือประชาชนให้มีประสิทธิภาพมากยิ่งขึ้น
เพื่อให้การเข้าถึงความยุติธรรมเป็นไปด้วยความรวดเร็วและทั่วถึง
รัฐบาลไทย-ข่าวทำเนียบรัฐบาล-ขยายอายุผู้ประกันตนตาม ม.40 ได้ถึง 65 ปี
วันศุกร์ที่ 3 มกราคม 2563
ขยายอายุผู้ประกันตนตาม ม.40 ได้ถึง 65 ปี
วันศุกร์ที่ 3 มกราคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบขยายคุณสมบัติผู้สมัครเข้าประกันตนตามมาตรา 40 พ.ร.บ.ประกันสังคม เพื่อให้ผู้ประกอบอาชีพอิสระ เช่น พ่อค้าแม่ค้า ผู้ขับขี่รถจักรยานยนต์รับจ้าง เกษตรกร และพนักงานอิสระต่าง ๆ สามารถเข้าถึงการประกันสังคมภาคสมัครใจได้อย่างทั่วถึงมากยิ่งขึ้น จากเดิมผู้สมัคร “ต้องมีอายุไม่ต่ํากว่า 15 ปี และไม่เกิน 60 ปีบริบูรณ์” ขยายเป็น “ต้องมีอายุไม่ต่ํากว่า 15 ปี และไม่เกิน 65 ปีบริบูรณ์” ซึ่งการขยายคุณสมบัติครั้งนี้จะทําให้ผู้สูงอายุที่ยังมีสุขภาพแข็งแรงสามารถทํางานหรือประกอบอาชีพอิสระ ได้รับความคุ้มครองในระบบประกันสังคมอย่างทั่วถึง ช่วยยกระดับคุณภาพชีวิตของผู้สูงอายุให้ดีขึ้น สอดคล้องกับนโยบายการส่งเสริมศักยภาพผู้สูงอายุของรัฐบาล รองรับสังคมผู้สูงวัยในอนาคต
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-‘พาณิชย์’ ร่วมทัพนายกฯ ประชุมสุดยอดอาเซียน พร้อมเร่งถกผู้นำ RCEP ครั้งแรก
วันอังคารที่ 7 พฤศจิกายน 2560
‘พาณิชย์’ ร่วมทัพนายกฯ ประชุมสุดยอดอาเซียน พร้อมเร่งถกผู้นํา RCEP ครั้งแรก
‘พาณิชย์’ เผยเล็งลงนาม FTA อาเซียน – ฮ่องกง และถกเข้มเร่งเจรจา RCEP เตรียมเสนอผลคืบหน้าต่อการประชุมผู้นํา 16 ชาติ RCEP ครั้งแรก ในการประชุมสุดยอดอาเซียน ครั้งที่ 31 และการประชุมอื่นๆ ที่เกี่ยวข้อง ระหว่างวันที่ 12 - 14 พฤศจิกายน 2560
ณกรุงมะนิลา สาธารณรัฐฟิลิปปินส์
นางอภิรดี ตันตราภรณ์รัฐมนตรีว่าการกระทรวงพาณิชย์ในโอกาสที่จะร่วมคณะนายกรัฐมนตรีเข้าร่วมการประชุมสุดยอดอาเซียน ครั้งที่ 31 เปิดเผยว่า รัฐมนตรีเศรษฐกิจอาเซียนจะลงนามความตกลงการค้าเสรีและความตกลงด้านการลงทุนระหว่างอาเซียนและฮ่องกง ซึ่งไทยในฐานะประเทศผู้ประสานงานและประธานร่วมฝ่ายอาเซียน ได้มีบทบาทสําคัญให้การเจรจาสรุปผลได้สําเร็จ รวมทั้งจะเข้าร่วมการประชุมผู้นําRCEPครั้งแรกนับตั้งแต่เปิดการเจรจาRCEPเมื่อปี 2556 โดยผู้นําประกาศเน้นย้ําที่จะสรุปผลการเจรจาRCEPโดยขอให้คณะเจรจาเร่งการเจรจาในปีหน้าให้บรรลุผลได้โดยเร็วเพื่อให้RCEPเป็นความตกลงที่มีคุณภาพสูงและเป็นหุ้นส่วนทางเศรษฐกิจที่ได้รับผลประโยชน์ร่วมกัน
นางอภิรดี กล่าวว่าในการประชุมครั้งนี้ ยังมีกําหนดเข้าร่วมการประชุมคณะมนตรีประชาคมเศรษฐกิจอาเซียน หรือAEC Councilซึ่งจะพิจารณารับรองแผนการดําเนินงานสําคัญของอาเซียน ได้แก่ 1) แผนปฏิบัติการเชิงยุทธศาสตร์ด้านการอํานวยความสะดวกทางการค้า ซึ่งเป็นแผนดําเนินงานที่จะช่วยให้การค้าระหว่างกันภายในอาเซียนสะดวกมากยิ่งขึ้น โดยมีเป้าหมายที่จะลดต้นทุนธุรกรรมทางการค้าลงร้อยละ 10 ภายในปี 2563 และเพิ่มมูลค่าการค้าภายในภูมิภาคเป็น 2 เท่าภายในปี 2568 2) แผนการดําเนินการด้านพาณิชย์อิเล็กทรอนิกส์ของอาเซียน ซึ่งกําหนดแนวทางการดําเนินการด้านต่างๆ ที่จะช่วยส่งเสริมพาณิชย์อิเล็กทรอนิกส์ภายในภูมิภาค และ 3) ปฏิญญาอาเซียนว่าด้วยนวัตกรรม ซึ่งแสดงถึงเจตนารมณ์ร่วมกันของประเทศสมาชิกอาเซียนในการใช้นวัตกรรมเป็นปัจจัยขับเคลื่อนให้เกิดการเติบโตและการแข่งขันของอุตสาหกรรมระดับภูมิภาค โดยเอกสารดังกล่าวจะเสนอต่อผู้นําอาเซียนต่อไปนอกจากนี้ จะเข้าร่วมการหารือระหว่างผู้นําอาเซียนกับสภาที่ปรึกษาทางธุรกิจอาเซียน(ASEAN-BAC)และสภาที่ปรึกษาทางธุรกิจเอเชียตะวันออก(EABC)ซึ่งได้เน้นย้ําถึงความสําคัญของการพัฒนาวิสาหกิจขนาดกลาง ขนาดย่อมและรายย่อย(MSMEs)
ในปี 2559 อาเซียนมีการส่งออกรวมมูลค่า 1.14 ล้านล้านเหรียญสหรัฐ คิดเป็นสัดส่วนร้อยละ 7.2 ของมูลค่าการส่งออกของโลก และมีการนําเข้ารวมมูลค่า 1.08 ล้านล้านเหรียญสหรัฐ คิดเป็นสัดส่วนร้อยละ 6.6 ของมูลค่าการนําเข้าของโลก โดยอาเซียนมีคู่ค้านอกภูมิภาคที่สําคัญ ได้แก่ จีน สหภาพยุโรป สหรัฐอเมริกา และญี่ปุ่น ทั้งนี้ ประเทศสมาชิกมีสัดส่วนการส่งออกภายในกลุ่มอาเซียนร้อยละ 24.7 และมีสัดส่วนนําเข้าจากประเทศภายในกลุ่มอาเซียน ร้อยละ 22.2
สําหรับการค้าระหว่างไทยกับอาเซียนในช่วง 8 เดือนแรกของปี 2560 (มกราคม-สิงหาคม) มีมูลค่า66,035ล้านเหรียญสหรัฐ เป็นการส่งออก 38,673 ล้านเหรียญสหรัฐ และการนําเข้า 27,362 ล้านเหรียญสหรัฐ โดยการส่งออกขยายตัวร้อยละ 8.2 และการนําเข้าขยายตัวร้อยละ 13.3 เมื่อเทียบกับช่วงเดียวกันของปีที่ผ่านมา
รัฐบาลไทย-ข่าวทำเนียบรัฐบาล-“กฤษฎา” ถกทูตฟิลิปปินส์กรุยทางดันส่งออกเนื้อไก่ปรุงสุก ลูกไก่พันธุ์ เมล็ดปาล์มน้ำมัน พร้อมกระชับความร่วมมือด้านการเกษตร
วันพุธที่ 4 เมษายน 2561
“กฤษฎา” ถกทูตฟิลิปปินส์กรุยทางดันส่งออกเนื้อไก่ปรุงสุก ลูกไก่พันธุ์ เมล็ดปาล์มน้ํามัน พร้อมกระชับความร่วมมือด้านการเกษตร
“กฤษฎา” ถกทูตฟิลิปปินส์กรุยทางดันส่งออกเนื้อไก่ปรุงสุก ลูกไก่พันธุ์ เมล็ดปาล์มน้ํามัน พร้อมกระชับความร่วมมือด้านการเกษตรภายใต้เอ็มโอยูของสองประเทศ หวังลดอุปสรรคการค้าเอื้อเปิดตลาดสินค้าเกษตรระหว่างกันเพิ่ม
นายกฤษฏา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังหารือร่วมกับนางเมรี โจเอ แบร์นาร์โด – อารากน เอกอัครราชทูตวิสามัญผู้มีอํานาจเต็มแห่งสาธารณรัฐฟิลิปปินส์ ประจําประเทศไทย ว่า สาระสําคัญที่ทั้งสองฝ่ายหารือร่วมกันครั้งนี้เพื่อขยายความร่วมมือด้านการเกษตร และการสินค้าเกษตรระหว่างไทยและสาธารณรัฐฟิลิปปินส์ ที่นอกจากทั้งสองประเทศเห็นพ้องร่วมกันผลักดันความร่วมมือภายใต้กรอบบันทึกความเข้าใจว่าด้วยความร่วมมือด้านการเกษตรระหว่างไทย-ฟิลิปปินส์ หรือ เอ็มโอยู ซึ่งครอบคลุมด้านพืช ประมง และปศุสัตว์ ผ่านการประชุมคณะทํางานร่วมทั้งสองประเทศอย่างต่อเนื่องตามพันธกรณีภายใต้เอ็มโอยูให้มีความก้าวหน้าและเกิดประโยชน์ต่อทั้งสองฝ่ายอย่างแท้จริงแล้ว
ทั้งฝ่ายยังได้หารือเรื่องการผลักดันการส่งออกสินค้าประเทศระหว่างกันเพิ่มขึ้นทั้งสินค้าเกษตรเดิม ไม่ว่าจะเป็นข้าว ซึ่งฟิลิปปินส์นําเข้าข้าวไทยอย่างต่อเนื่อง โดยในปี 2560 ฟิลิปปินส์นําเข้าข้าวจากไทย มูลค่า 3,687 ล้านบาท เนื้อสัตว์ปีกปรุงสุกที่ล่าสุดฟิลิปปินส์ได้ให้การรับรองโรงงานผลิตเนื้อสัตว์แปรรูปปรุงสุกของไทยแล้วจํานวน 7 โรงงาน และอยู่ระหว่างการพิจารณาผลของทางการฟิลิปปินส์อีก 2 โรงงานแล้ว ยังรวมถึงสินค้าเกษตรใหม่ที่ได้ฝากทางท่านทูตติดตามความก้าวหน้าผลการพิจารณาการนําเข้าสินค้าเกษตจากไทยด้วย ได้แก่ ลูกไก่พันธุ์ และเมล็ดพันธุ์ปาล์มน้ํามันขณะที่ทางฟิลิปปินส์มีความประสงค์จะส่งออกอะโวคาโดมายังประเทศไทย รวมถึงพืชอีกจํานวน 8 รายการ ได้แก่ (1) สับปะรด ได้แก่ ผลสดและหน่อ (2) พริก ได้แก่ เมล็ดพันธุ์ (3) มะละกอ ได้แก่ ผลสดและเมล็ดพันธุ์ (4) มะเขือเทศ ได้แก่ เมล็ดพันธุ์ (5) กล้วย ได้แก่ ผลสดและต้นกล้า (เพาะเลี้ยงเนื้อเยื่อ) (6) มะเขือ ได้แก่ เมล็ดพันธุ์ (7) โกโก้ ได้แก่ ผลและเมล็ด และ (8) ข้าวโพด ได้แก่ เมล็ดพันธุ์ ซึ่งฝ่ายไทยได้แจ้งความคืบหน้าว่าขณะนี้กําลังอยู่ระหว่างดําเนินการวิเคราะห์ความเสี่ยงศัตรูพืชโดยกรมวิชาการ และหน่วยงานที่เกี่ยวข้อง หากได้รับทราบผลการพิจารณาที่ชัดเจนจะแจ้งให้ทางฟิลิปปินส์รับทราบโดยเร็วต่อไป
สําหรับสถานการณ์การค้าสินค้าเกษตรระหว่าวไทย – ฟิลิปปินส์ ในปี 2660 มีมูลค่ารวม 28,345 ล้านบาทโดยไทยส่งออก 23,978 ล้านบาท ขณะที่มีการนําเข้า 4,366 ล้านบาท ซึ่งไทยเป็นฝ่ายได้เปรียบดุลการค้าจํานวน 19,612 ล้านบาท โดยสินค้าเกษตรส่งออกสําคัญจากไทยไปฟิลิปปินส์ เช่น ข้าว เมล็ดข้าวโพด นมถั่วเหลือง เป็นต้นขณะที่สินค้านําเข้าสําคัญ ๆ เช่น แป้งข้าวสาลี และปลาทูนาครีบเหลืองแช่แข็ง เป็นต้น
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-‘หม่อมเต่า’ห่วงแรงงานไทยในอิรัก - อิหร่าน สั่งทูตแรงงานสร้างการรับรู้ ประสาน กต.ใกล้ชิด
วันจันทร์ที่ 6 มกราคม 2563
‘หม่อมเต่า’ห่วงแรงงานไทยในอิรัก - อิหร่าน สั่งทูตแรงงานสร้างการรับรู้ ประสาน กต.ใกล้ชิด
รัฐมนตรีว่าการกระทรวงแรงงาน ห่วงใยแรงงานไทยในอิรักและอิหร่าน กําชับทูตแรงงานเฝ้าระวัง ติดตามสถานการณ์สร้างการรับรู้แก่แรงงานไทย พร้อมประสานสถานเอกอัครราชทูต กระทรวงการต่างประเทศอย่างใกล้ชิด อํานวยความสะดวกตามแผนอพยพคนไทยหากสถานการณ์ไม่ดีขึ้น
เมื่อวันที่ 6 มกราคม 2563 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยถึงสถานการณ์ความสัมพันธ์ที่ตึงเครียดระหว่างสหรัฐอเมริกากับอิหร่านและอิรัก กรณีการสังหารนายกอซิม สุไลมานี นายพลเชื้อสายอิหร่านในอิรักว่า กระทรวงแรงงานมีความห่วงใยพี่น้องแรงงานไทยที่ทํางานอยู่ในประเทศอิรักและอิหร่าน โดยได้สั่งการให้อัครราชทูตที่ปรึกษา (ฝ่ายแรงงาน) สํานักงานแรงงานในประเทศซาอุดิอาระเบีย (กรุงริยาด) ซึ่งเป็นเขตพื้นที่รับผิดชอบดูแลแรงงานไทยในประเทศอิรัก และอัครราชทูตที่ปรึกษา (ฝ่ายแรงงาน) ประจําสถานเอกอัครราชทูต ณ กรุงอาบูดาบี สหรัฐอาหรับเอมิเรตส์ ซึ่งเป็นเขตพื้นที่รับผิดชอบดูแลแรงงานไทยในประเทศอิหร่าน เฝ้าระวัง ติดตามสถานการณ์ สร้างการรับรู้และประชาสัมพันธ์แจ้งข่าวสารให้แรงงานไทยทั้งสองประเทศรับทราบเป็นระยะ
ม.ร.ว.จัตุมงคลฯ กล่าวต่อว่า กระทรวงแรงงาน ยังได้สั่งการให้อัครราชทูตที่ปรึกษาฝ่ายแรงงานฯ ทั้งสองประเทศ ประสานการดําเนินงานอย่างใกล้ชิดกับสถานกงสุล และเอกอัครราชทูตไทยประจําประเทศนั้นๆ เพื่อเตรียมความพร้อมในการอํานวยความสะดวกแรงงานไทยและคนไทยในการอพยพหากสถานการณ์ความขัดแย้งรุนแรงขึ้นนอกจากนี้ กระทรวงแรงงาน โดยกรมการจัดหางาน ยังมีเงินกองทุนเพื่อช่วยเหลือคนหางานไปทํางานในต่างประเทศเพื่อให้การช่วยเหลือแรงงานไทยที่ได้รับความเดือดร้อนในการไปทํางานในต่างประเทศตามขั้นตอนของกฎหมายอีกด้วย
ทั้งนี้ ปัจจุบันมีแรงงานไทยที่เดินทางไปทํางานในประเทศอิหร่านจํานวน 257 คน และเดินทางไปทํางานในประเทศอิรักจํานวนประมาณ 25 คน ส่วนใหญ่ไปทํางานในตําแหน่งช่างเทคนิค กุ๊ก บริการนวด พนักงานบริการ ช่างเชื่อม งานประมง ผู้ปฏิบัติงานในโรงงาน เป็นต้น
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ พร้อมด้วยผู้บริหารหน่วยงานในสังกัดฯ เข้าร่วมการประชุมคณะหัวหน้าส่วนราชการฯ โดยมี นายกฯเป็นประธาน
วันศุกร์ที่ 4 พฤษภาคม 2561
ปลัดกระทรวงดิจิทัลฯ พร้อมด้วยผู้บริหารหน่วยงานในสังกัดฯ เข้าร่วมการประชุมคณะหัวหน้าส่วนราชการฯ โดยมี นายกฯเป็นประธาน
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมคณะผู้บริหารกระทรวงดิจิทัล และหน่วยงานในสังกัดฯ เข้าร่วมการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 2/2561 โดยมี พลเอก ประยุทธ์ จันทร์โอชา นายกรัฐมนตรี เป็นประธาน ซึ่งกระทรวงดิจิทัลฯ เป็นเจ้าภาพจัดขึ้น โดยได้มีการนําเสนอผลการดําเนินภารกิจสําคัญของกระทรวงฯ ให้ที่ประชุมได้รับทราบ โดยแบ่งเป็น 5 ด้านหลัก ได้แก่ ด้าน Digital Infrastructure ด้าน Digital Manpower ด้าน Digital Applications & Technology Development ด้าน Digital Government และด้าน Cyber Security นอกจากนี้ กระทรวงฯ ยังได้เสนอขอรับการสนับสนุนจากรัฐบาลเพื่อขับเคลื่อนงานสําคัญใน 5 ภารกิจ ประกอบด้วย 1) การบูรณาการข้อมูลและใช้ประโยชน์ข้อมูลขนาดใหญ่ (Big Data) 2) นโยบายด้านโครงสร้างพื้นฐานด้านดิจิทัล 3) ด้าน Cybersecurity 4) การพัฒนาโครงสร้างพื้นฐานด้านดิจิทัลสําหรับ EEC และ 5) ด้าน Startup ทั้งนี้ กระทรวงดิจิทัลฯ มีความตั้งใจให้ประชาชนทั่วประเทศสามารถเข้าถึงเทคโนโลยีดิจิทัลอย่างเท่าเทียม ตลอดจนผลักดันให้เทคโนโลยีดิจิทัลกลายเป็นนวัตกรรมขับเคลื่อนเศรษฐกิจให้ขยายตัวแบบก้าวกระโดด เพิ่มขีดความสามารถในการแข่งขันและยกระดับการแข่งขันของภาคธุรกิจของประเทศให้สูงขึ้นผ่านโครงการต่างๆ ของกระทรวงฯ เมื่อวันที่ 4 พฤษภาคม 2561 ณ อาคารไปรษณีย์กลาง ถนนเจริญกรุง เขตบางรัก กรุงเทพฯ
**********************
รัฐบาลไทย-ข่าวทำเนียบรัฐบาล-"พม. เราไม่ทิ้งกัน" ปลัด พม. จับมือภาคีเครือข่าย ลงพื้นที่ช่วยกลุ่มเปราะบางที่เดือดร้อนจากโรคโควิด-19 ย่านดอนเมือง กทม.
วันศุกร์ที่ 24 กรกฎาคม 2563
"พม. เราไม่ทิ้งกัน" ปลัด พม. จับมือภาคีเครือข่าย ลงพื้นที่ช่วยกลุ่มเปราะบางที่เดือดร้อนจากโรคโควิด-19 ย่านดอนเมือง กทม.
"พม. เราไม่ทิ้งกัน" ปลัด พม. จับมือภาคีเครือข่าย ลงพื้นที่ช่วยกลุ่มเปราะบางที่เดือดร้อนจากโรคโควิด-19 ย่านดอนเมือง กทม.
วันนี้ (24 ก.ค. 63) เวลา 14.00 น. นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) ลงพื้นที่ ณ ชุมชนเลียบคูนายกิม 3 (ร่มไทรงามพัฒนา) ถนนสรงประภา แขวงสีกัน เขตดอนเมือง กรุงเทพมหานคร เพื่อพบปะเยี่ยมให้กําลังใจและช่วยเหลือประชาชนกลุ่มเป้าหมาย จํานวน 15 ครอบครัว ที่ประสบปัญหาความยากลําบากจากผลกระทบของการแพร่ระบาดของโรคติดเชื้อไวรัสโคโรน่า 2019 (โควิด-19)
นายปรเมธี กล่าวว่า ด้วยสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ส่งผลกระทบต่อประชาชนในวงกว้างทั่วประเทศ โดยเฉพาะกลุ่มเป้าหมายของกระทรวงการพัฒนาสังคมและความมั่นคงของมนุษย์ ตั้งแต่เด็กแรกเกิด เยาวชน ผู้สูงอายุ คนพิการ คนไร้ที่พึ่ง และผู้ด้อยโอกาสทางสังคม ซึ่งเป็นกลุ่มเปราะบางที่มีความเสี่ยงสูง จึงจําเป็นต้องเข้าไปช่วยเหลือโดยเร็วที่สุด ซึ่งวันนี้ ตนพร้อมด้วยคณะผู้บริหารกระทรวง พม. ศูนย์ช่วยเหลือสังคม สายด่วน พม. โทร. 1300 และหน่วยงานที่เกี่ยวข้อง ได้แก่ กระทรวงแรงงาน โดยกรมการจัดหางาน กรมพัฒนาฝีมือแรงงาน สํานักงานเขตดอนเมือง กรุงเทพมหานคร และ ธนาคารไทยพาณิชย์ จํากัด (มหาชน) เป็นต้น ร่วมกันลงพื้นที่เพื่อพบปะเยี่ยมให้กําลังใจและช่วยเหลือกลุ่มเป้าหมายเปราะบาง จํานวน 15 ครอบครัว ณ ชุมชนเลียบคูนายกิม 3 (ร่มไทรงามพัฒนา) ซึ่งเป็นชุมชนที่ไม่ได้จดทะเบียนกับกรุงเทพมหานคร และไม่มีหน่วยงานภาครัฐเป็นเจ้าภาพดูแล ส่งผลให้ไม่สามารถเข้าถึงสิทธิสวัสดิการสังคมและบริการต่างๆ จากภาครัฐได้อย่างเต็มที่และทั่วถึง พบว่า ขุมชนดังกล่าวมีจํานวนประชากร 244 คน 91 ครอบครัว โดยมีประชาชนกลุ่มเป้าหมายเปราะบาง ประกอบด้วย 1) เด็กและเยาวชน จํานวน 41 คน 2) คนพิการ จํานวน 12 คน 3) ผู้ป่วยติดเตียง จํานวน 3 คน และ 4) ผู้สูงอายุ 60 ปีขึ้นไป จํานวน 54 คน โดยชุมชนอยู่อาศัยมาประมาณ 40 ปี บนที่ดินเช่าของเอกชนและมีการบุกรุกที่ดินเอกชนด้วย ซึ่งปัจจุบันได้ถูกไล่รื้อบ้านบางส่วน ทําให้จําเป็นต้องหาที่อยู่อาศัยใหม่ อีกทั้งประชาชนในชุมชนส่วนใหญ่ประกอบอาชีพค้าขาย เก็บขยะของเก่าขาย และรับจ้างทั่วไป ทําให้มีรายได้ไม่แน่นอน และยิ่งได้รับผลกระทบจากโรคโควิด-19 ทําให้มีรายได้ไม่เพียงพอสําหรับค่าใช้จ่ายในชีวิตประจําวัน
นายปรเมธี กล่าวต่อไปว่า การลงพื้นที่ชุมชนในวันนี้ กระทรวง พม. ได้รับฟังปัญหาและความต้องการของชุมชน พร้อมทั้งหารือร่วมกันถึงแนวทางการพัฒนาคุณภาพชีวิตที่ดีของชุมชน พร้อมทั้งบูรณาการทํางานร่วมกับหน่วยงานที่เกี่ยวข้องและอาสาสมัครพัฒนาสังคมและความมั่นคงของมนุษย์ (อพม.) ในพื้นที่ นอกจากนี้ ยังได้มอบถุงยังชีพและเครื่องอุปโภคบริโภคที่จําเป็น เพื่อเป็นการบรรเทาความเดือดร้อนเฉพาะหน้า รวมทั้งธนาคารไทยพาณิชย์ จํากัด (มหาชน) นําโดย คุณอารยา ภู่พานิช รองผู้จัดการใหญ่ ผู้บริหารสายงานกิจกรรมเพื่อสังคม ได้มอบถุงปันสุข SCB จํานวน 100 ชุด และถุงปันสุขสําหรับเด็ก จํานวน 80 ชุด นอกจากนี้ ยังมีการออกบูธจากกรมการจัดหางานและกรมพัฒนาฝีมือแรงงาน กระทรวงแรงงาน เพื่อแนะนําตําแหน่งงานให้กับประชาชนในชุมชนที่ว่างงานและตกงาน ทั้งนี้ หากชุมชนและประชาชนกําลังประสบปัญหาความเดือดร้อนจากโรคโควิด-19 สามารถขอความช่วยเหลือมายังศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-ก.แรงงาน ประชุม คกก. พิจารณาและจัดทำงบประมาณรายจ่าย ประจำปีของกระทรวงแรงงาน
วันอังคารที่ 26 มิถุนายน 2561
ก.แรงงาน ประชุม คกก. พิจารณาและจัดทํางบประมาณรายจ่าย ประจําปีของกระทรวงแรงงาน
วันที่ 25 มิถุนายน 2561 เวลา 15.30 น. นายจรินทร์ จักกะพาก ปลัดกระทรวงแรงงาน เป็นประธานการประชุมคณะกรรมการพิจารณาและจัดทํางบประมาณรายจ่าย ประจําปีของกระทรวงแรงงาน ครั้งที่ 1/2561
วันที่ 25 มิถุนายน 2561 เวลา 15.30 น. นายจรินทร์ จักกะพาก ปลัดกระทรวงแรงงาน เป็นประธานการประชุมคณะกรรมการพิจารณาและจัดทํางบประมาณรายจ่าย ประจําปีของกระทรวงแรงงาน ครั้งที่ 1/2561 ณ ห้องประชุมตรีเทพ ชั้น 7 อาคารกรมพัฒนาฝีมือแรงงาน โดยที่ประชุมได้มีการหารือเกี่ยวกับเอกสารการชี้แจงงบประมาณกระทรวงแรงงาน ประจําปีงบประมาณ พ.ศ. 2562 ต่อคณะกรรมาธิการวิสามัญฯ และมอบหมายผู้เข้าชี้แจงงบประมาณในภาพรวมของกระทรวงแรงงาน
-----------------------------------------------
กองเผยแพร่และประชาสัมพันธ์
25 มิถุนายน 2561
ชาญชัย ชาวหนองเพียร ภาพ/ข่าว